Бацька вязьня сумленьня Андрэй Сурапін: «Піша, што ўсё нармальна, дзякуе за падтрымку — ён там адчувае гэта ўсё. Бачыў сам сябе па тэлевізары ў нядзелю і піша, што, ты ж мама, разумееш, што судзіць мяне рана. І смайлік намаляваў, які ўсьміхаецца — гэта знак такі, што ён у добрым настроі, каб мы, сваякі, надта не перажывалі і не хваляваліся. Як ён напісаў: кубкамі валяр’янку ня піце. Даў нам нумар рахунку, куды можна перавесьці грошы, — гэта значыць, што яны там могуць штосьці набыць сабе, я так разумею. Даў адрас, куды можна даслаць тэлеграму. Піша, што спадзяецца, што хутка будзе дома. Таксама напісаў яшчэ, што мама, тата — дасылаю вам прывітаньне ад „упёртага“ сына. Значыць ён там не зламаўся, ня падае духам і ў добрым настроі».